1C O Cyrff a Noddir gan Lywodraeth Cymru ac awdurdodau cyhoeddus eraill 


Information Commissioner’s Office 


Deddf Rhyddid Gwybodaeth 2000 


Dogfen ddiffinio i Gyrff a Noddir gan 
Lywodraeth Cymru ac awdurdodau cyhoeddus 
eraill 


Mae'r canllawiau hyn wedi'u hysgrifennu i'w defnyddio gan Gyrff 
a Noddir gan Lywodraeth Cymru. Maen nhw'n rhoi enghreifftiau 
o'r mathau o wybodaeth y mae'r ICO yn disgwyl ichi eu darparu 
er mwyn cyflawni'ch ymrwymiadau o dan y cynllun cyhoeddi 
enghreifftiol. Gallai'r canllawiau hyn fod yn berthnasol hefyd i 
awdurdodau cyhoeddus eraill sydd heb ddogfen ddiffinio benodol 
i'w sector nhw. 


Mae'r ICO yn disgwyl ichi drefnu bod yr wybodaeth yn y 
ddogfen ddiffinio hon ar gael oni bai: 


e nad yw'r wybodaeth gennych; 

e bod yr wybodaeth wedi'i hesemptio o dan un o esemptiadau 
Deddf Rhyddid Gwybodaeth 2000 (Deddf 2000) neu un o 
eithriadau Rheoliadau Gwybodaeth Amgylcheddol 2004 
(EIR), neu y gwaherddir ei rhyddhau o dan statud arall (ee 
Rheoliad Cyffredinol y DU ar Ddiogelu Data); 

e. bod yr wybodaeth ar gael yn rhwydd ac yn gyhoeddus oddi 
ar wefan allanol. Efallai bod yr wybodaeth honno wedi'i 
darparu gennych chi neu ar eich rhan. Rhaid ichi ddarparu 
dolen uniongyrchol i'r wybodaeth honno; 

e bod yr wybodaeth wedi'i harchifo, yn hen neu fel arall yn 
anhygyrch; neu 

e y byddai paratoi'r deunydd i'w ryddhau fel rhan o'r drefn yn 
anymarferol neu'n ddwys o ran adnoddau. 


Os yw'r wybodaeth yn cael ei dal gan awdurdod cyhoeddus arall, 
dylech roi manylion ynghylch ble i'w chael. 


Nid yw'r canllawiau wedi'u bwriadu i roi rhestr gynhwysfawr na 
diffiniol o bopeth a ddylai gael ei gynnwys mewn cynllun cyhoeddi. 
Mae'r ymrwymiad cyfreithiol yn ymwneud â'r cynllun cyhoeddi 
enghreifftiol, a dylech geisio darparu cymaint o wybodaeth â 
phosibl fel rhan o'r drefn, gan gynnwys yr holl wybodaeth sy'n 
ofynnol yn ôl y statudau. 

Cyhoeddi setiau data i gael eu hailddefnyddio 


Yn rhinwedd eich swydd fel awdurdod cyhoeddus, mae'n rhaid ichi 
gyhoeddi o dan eich cynllun cyhoeddi unrhyw set ddata sydd 
gennych ac y gofynnwyd amdani, ynghyd ag unrhyw fersiynau 
wedi'u diweddaru, oni bai eich bod yn fodlon nad yw'n briodol 
gwneud hynny. Cyn belled ag y bo'n rhesymol ymarferol, rhaid ichi 
ei chyhoeddi ar ffurf electronig sy'n gallu cael ei hailddefnyddio. 


Os yw'r set ddata neu unrhyw ran ohoni yn waith hawlfraint 
perthnasol ac os chi yw'r unig berchennog, mae'n rhaid ichi drefnu 
ei bod ar gael i'w hailddefnyddio o dan delerau trwydded benodol. 
Nid yw setiau data y mae'r hawlfraint neu'r hawliau cronfa ddata 
ynddyn nhw yn perthyn i'r Goron yn weithiau hawlfraint perthnasol. 


Mae Cod Ymarfer Adran 45 2018 yn argymell y dylai awdurdodau 
cyhoeddus drefnu bod setiau data ar gael i'w hailddefnyddio o 


dan y Drwydded Llywodraeth Agored. 


Mae'r term “dataset” wedi'i ddiffinio yn adran 11(5) o Ddeddf 2000. 
Mae'r termau “relevant copyright work” a “specified licence” wedi'u 
diffinio yn adran 19(8) o Ddeddf 2000. Mae'r ICO wedi cyhoeddi 


canllawiau ar setiau data (adrannau 11, 19 a 45). Mae'r canllawiau 


hynny'n esbonio ystyr “not appropriate” a “capable of re-use. 


Cynllun cyhoeddi enghreifftiol 


Mae'r tabl isod yn nodi'r wybodaeth benodol y mae'r ICO yn disgwyl 
ichi ei chyhoeddi o dan bob un o'r saith dosbarth gwybodaeth a 
nodir yn y cynllun cyhoeddi enghreifftiol. 


Dosbarth 1 — Pwy ydyn ni a beth wnawn ni 


Gwybodaeth am y sefydliad, ei strwythurau, ei leoliadau a'i 
gysylltiadau 


Dylai'r wybodaeth yn y dosbarth hwn fod yn wybodaeth gyfredol yn 
unig. 


e Rolau a chyfrifoldebau 
Darparwch wybodaeth amlinellol a manwl am eich rolau a'ch 


cyfrifoldebau, ac am rolau a chyfrifoldebau pobl sy'n gweithio i 
chi ar lefel uwch. 

e Strwythur y sefydliad 


Esboniad o'ch strwythur mewnol sy'n cyfeirio at eich 
swyddogaethau, a sut mae'r strwythur yn cyd-berthyn i'ch rolau 
a'ch cyfrifoldebau. 


e Gwybodaeth am y ddeddfwriaeth sy'n berthnasol 
i'ch swyddogaethau 


Esboniad o sail eich gweithgareddau yn y ddeddfwriaeth. 


e Rhestrau o'r sefydliadau rydych chi'n gweithio 
mewn partneriaeth â nhw, a gwybodaeth 
amdanyn nhw 


Mae angen i'r wybodaeth fod yn ddigon i nodi'r berthynas rhwng 
y cyrff hyn a chithau yn unig. Cynhwyswch enw'r corff sy'n eich 
noddi. 


e Cyfarfodydd y Prif Weithredwr neu Aelodau'r Bwrdd â 
Gweinidogion a sefydliadau allanol (gan gynnwys 
cyfarfodydd â pherchnogion, golygyddion ac uwch 
weithredwyr papurau newydd a chyfryngau eraill) 


e Uwch weithredwyr ac aelodau'r bwrdd rheoli 


Enwau, cyfrifoldebau a manylion bywgraffyddol y rhai sy'n 
gwneud penderfyniadau strategol a gweithredol ynghylch 
darparu'ch gwasanaethau 


e Lleoliadau a manylion cysylltu 


Rhowch eich cyfeiriadau post ac ebost. Os oes modd, rhowch 
enwau'r cysylltiadau gan gynnwys rhifau ffôn a chyfeiriadau 
ebost. 


e. Data ar y bwlch cyflog rhwng y rhyweddau 


Darllenwch ganllawiau'r Llywodraeth ar adroddiadau ar y bwlch 
cyflog rhwng y rhyweddau i weld pa wybodaeth y mae angen ichi 
ei chyhoeddi. Cyhoeddwch y data hwn yn flynyddol os yw nifer 
eich staff yn 250 neu fwy. 

Dosbarth 2 - Faint rydyn ni'n ei wario a sut 


Gwybodaeth ariannol ynghylch yr incwm a'r gwariant a ragwelir a'r 
incwm a'r gwariant gwirioneddol, caffael, contractau ac archwiliadau 
ariannol 


Trefnwch fod gwybodaeth ariannol ar gael am y flwyddyn 
ariannol bresennol a'r ddwy flaenorol o leiaf. 


e Datganiadau ariannol, cyllidebau ac adroddiadau ar 
amrywiannau 


Manylion gwariant dros £25,000 (misol). 

Manylion contractau a thendrau sy'n werth dros £10,000 
Manylion gwariant o fwy na £500 ar gardiau caffael y 
llywodraeth. 


Gwybodaeth ariannol sy'n ddigon manwl i ganiatau i'r cyhoedd weld 
ble mae arian yn cael ei wario, ble rydych chi yn bwriadu ei wario 
neu wedi bod yn bwriadu ei wario, a'r gwahaniaeth rhwng y ddau. 
Dylai gwybodaeth ariannol gael ei chyhoeddi o leiaf bob blwyddyn a, 
lle bo hynny'n ymarferol, dylech ddarparu adroddiadau ariannol bob 
hanner blwyddyn neu bob chwarter hefyd. Dylid cynnwys cyllidebau 
refeniw a chyllidebau ar gyfer gwariant cyfalaf. 


e. Rhaglen gyfalaf 


Dylid trefnu bod gwybodaeth ar gael am gynlluniau mawr ar 
gyfer gwariant cyfalaf gan gynnwys unrhyw gontractau menter 
cyllid preifat a chontractau partneriaeth cyhoeddus-preifat. 


e. Adolygiadau gwariant 
e. Adroddiadau archwilwyr ariannol 
e. Lwfansau a threuliau uwch staff ac aelodau'r bwrdd 


Manylion y lwfansau a'r treuliau y gellir eu hawlio neu eu 
hysgwyddo gan gynnwys cyfanswm y lwfansau a'r treuliau a delir i 
aelodau unigol o'r uwch staff drwy gyfeirio at gategorïau. Dylid 
llunio'r categorïau hyn yn unol â'ch polisïau, eich arferion a'ch 
gweithdrefnau a hynny o dan benawdau fel teithio, cynhaliaeth a 
llety. 


e Cyflogau a strwythurau graddio 


Gallwch ddarparu hyn fel rhan o'ch strwythur sefydliadol. 
Cynhwyswch fanylion cyflogau'r staff uwch mewn bandiau o 

£5,000 o leiaf. Yn achos pob swydd arall, nodwch lefelau'r tâl yn ôl 
ystod y cyflog 


e. Gweithdrefnau caffael 


Manylion y gweithdrefnau a ddefnyddir i gaffael nwyddau a 
gwasanaethau a'r contractau sydd ar gael ar hyn o bryd ar gyfer 
tendro cyhoeddus. 


e. Datganiadau ariannol ar gyfer prosiectau a 
digwyddiadau 


Pan geir prosiectau a all gael eu hadnabod, cynhwyswch o leiaf yr 
adroddiadau ariannol hynny sy'n dangos y gwariant gwirioneddol 
o'i gymharu â chyllidebau gwreiddiol y prosiect. Mwyaf i gyd y 
bo'r prosiect, mwyaf i gyd o fanylion a ddylai fod ar gael. Yn yr 
un modd, pan roddir cyhoeddusrwydd i ddigwyddiadau a drefnir, 
trefnwch fod y gost ar gael drwy'r cynllun cyhoeddi. 


e. Rheoliadau ariannol mewnol 
e Perfformiad talu'n brydlon 
Os yw'n gymwys i chi, cyhoeddwch ddata'n flynyddol ar eich 


perfformiad talu'n brydlon, yn unol â Pholisi Talu Prydlon 
llywodraeth y Deyrnas Unedig. 


Dosbarth 3 - Beth yw'n blaenoriaethau a sut rydyn 
ni'n dod ymlaen 


Strategaethau a chynlluniau, dangosyddion perfformiad, 
archwiliadau, arolygiadau ac adolygiadau 


Byddem yn disgwyl i'r wybodaeth yn y dosbarth hwn fod ar gael ar 
gyfer y flwyddyn bresennol a'r tair blaenorol o leiaf. 


Isod ceir rhestr o'r math o wybodaeth y byddem yn disgwyl iddo fod 
ar gael gennych yn rhwydd i'w gyhoeddi. Fel arfer, dylid cynnwys 
unrhyw adroddiadau eraill neu wybodaeth arall wedi'i chofnodi sy'n 
dangos eich perfformiad arfaethedig neu wirioneddol. 


Cynlluniau strategol 

Cynllun busnes blynyddol 

Adroddiad blynyddol 

Adolygiadau mewnol ac allanol ar berfformiad 
Adroddiadau i Lywodraeth Cymru a/neu'r Senedd 

e. Adroddiadau ar arolygiadau pan fyddwch yn dod o dan 
arolygiad ffurfiol 

e Asesiadau o'r effaith ar ddiogelu data (ar ffurf lawn neu 
grynodeb) neu unrhyw asesiad effaith arall (ee 
Asesiadau o'r Effaith ar Iechyd a Diogelwch, Asesiadau 
o'r Effaith ar Gydraddoldeb), fel y bo'n briodol ac yn 
berthnasol 

e Safonau gwasanaeth 

e Ystadegau a gynhyrchir yn unol â'ch gofynion chi 

e. Cytundebau gwasanaeth cyhoeddus 


e Llesiant 


Cyhoeddwch eich amcanion llesiant, datganiad am eich amcanion 
llesiant ac adroddiad blynyddol ar y cynnydd a wnaed o ran 
cyflawni'r amcanion hynny, fel sy'n ofynnol o dan Ddeddf Llesiant 
Cenedlaethau'r Dyfodol (Cymru) 2015. 


Dosbarth 4 — Sut rydyn ni'n gwneud penderfyniadau 


Prosesau penderfynu a chofnodi penderfyniadau 


Byddem yn disgwyl i'r wybodaeth yn y dosbarth hwn fod ar gael ar 
gyfer y flwyddyn bresennol a'r tair blaenorol o leiaf. 


e Cynigion a phenderfyniadau polisi mawr 


Gwybodaeth y mae modd trefnu ei bod ar gael i'r cyhoedd heb 
niweidio cysylltiadau rhyngwladol neu heb niweidio 
datblygiadau polisi mewnol. 


e Gwybodaeth gefndir ynglŷn â chynigion a 
phenderfyniadau polisi mawr 


Bydd hyn yn cynnwys ffeithiau, a dadansoddiadau o ffeithiau, sy'n 
berthnasol ac yn bwysig o ran fframio cynigion a phenderfyniadau 
polisi mawr. 


e Ymgyngoriadau cyhoeddus 
Darparwch fanylion ymarferion ymgynghori gyda mynediad i'r 


papurau ymgynghori, neu wybodaeth am ble i gael y papurau. 
Cynhwyswch ganlyniadau ymarferion ymgynghori. 

e. Cofnodion cyfarfodydd lefel uwch 


Cofnodion y bwrdd rheoli a chofnodion cyfarfodydd tebyg lle 
gwneir penderfyniadau ynghylch darparu gwasanaethau i fod ar 
gael yn rhwydd i'r cyhoedd. Peidiwch â chynnwys deunydd y 
bernir ei bod yn briodol ei esemptio rhag cael ei ddatgelu. 


e. Adroddiadau a phapurau a ddarperir i'w hystyried 
mewn cyfarfodydd ar lefel uwch 


Gwybodaeth a gyflwynir i'r rhai mewn cyfarfodydd sy'n 
gwneud penderfyniadau gweithredol. Peidiwch â chynnwys 
deunydd y bernir ei bod yn briodol ei esemptio rhag cael ei 
ddatgelu. 


e. Canllawiau ar gyfathrebu mewnol a meini prawf a 
ddefnyddir ar gyfer gwneud penderfyniadau, hynny 
yw systemau'r broses a'r personêl allweddol 


Pan fyddai mynediad at gyfarwyddiadau, llawlyfrau a chanllawiau 
mewnol ar ymdrin â busnes eich sefydliad yn helpu'r cyhoedd i 
ddeall sut mae penderfyniadau'n cael eu gwneud, dylai'r rhain 
fod ar gael yn rhwydd. Ni fyddem yn disgwyl i wybodaeth a allai 
niweidio'ch gweithrediadau gael ei datgelu. 


Dosbarth 5 - Ein polisïau a'n gweithdrefnau 


Y protocolau, y polisïau a'r gweithdrefnau ysgrifenedig cyfredol ar 
gyfer cyflwyno gwasanaethau a gwireddu cyfrifoldebau 


Byddem yn disgwyl i'r wybodaeth yn y dosbarth hwn fod yn 
wybodaeth gyfredol yn unig. Os oes rheswm penodol dros 
ddarparu gwybodaeth nad yw'n dal yn gyfredol, dylid cynnwys 
honno hefyd. 


e Polisïau a gweithdrefnau ar gynnal busnes yr adran 
Codau ymarfer, memoranda cyd-ddealltwriaeth, rheolau 
sefydlog ar gyfer gweithdrefnau, canllawiau mewnol ynghylch 
rhannu cyfrifoldebau rhwng pwyllgorau ac awdurdod 
dirprwyedig, polisïau ar gyfathrebu. 


e Polisïau a gweithdrefnau ar ddarparu gwasanaethau 

Dylid cynnwys polisïau a gweithdrefnau ar ymdrin â cheisiadau am 
wybodaeth. Cynhwyswch fanylion am sut rydych chi'n cydymffurfio 
â gofynion Deddf yr Iaith Gymraeg 1993 a/neu Fesur y Gymraeg 
(Cymru) 2011. 


e Polisïau a gweithdrefnau ar recriwtio a chyflogi staff 


Dylid cynnwys codau ymarfer, memoranda cyd-ddealltwriaeth a'r 
tebyg. Pan fo polisïau recriwtio yn gofyn bod swyddi gwag yn cael 
eu hysbysebu, mae'n siŵr y bydd manylion y swyddi gwag 
presennol ar gael yn rhwydd. 


Bydd nifer o bolisïau, er enghraifft cydraddoldeb ac amrywiaeth, 
iechyd a diogelwch, yn ymwneud â darparu gwasanaethau a 
chyflogi staff. 


e Gwasanaeth i gwsmeriaid 


Safonau ar gyfer darparu gwasanaethau i'ch cwsmeriaid, gan 
gynnwys y weithdrefn gwyno. Bydd gweithdrefnau cwyno yn 
cynnwys y gweithdrefnau sy'n ymdrin â cheisiadau am 
wybodaeth a gweithredu'r cynllun cyhoeddi. 


e Polisïau rheoli cofnodion a data personol 


Cynhwyswch wybodaeth am bolisïau diogelwch, cadw, dinistrio ac 
archifo cofnodion, a pholisïau diogelu data (gan gynnwys rhannu 
data a defnyddio CCTV). 


e Cynlluniau ffeiliau (lefel uchel, ar gyfer systemau 
rheoli cofnodion cyfredol) 


e Cyfundrefnau a pholisïau codi tâl 


Darparwch fanylion unrhyw gyfundrefnau statudol ar gyfer codi tâl. 
Dylai polisïau codi tâl gynnwys taliadau a godir am wybodaeth 
rydych chi'n ei chyhoeddi fel rhan o'r drefn. Dylent nodi'n glir pa 
gostau rydych chi'n eu hadennill, ar ba sail rydych chi'n gwneud 
hynny, a sut rydych chi'n eu cyfrifo. 


Os ydych yn codi ffi am drwyddedu ailddefnyddio setiau data, 
nodwch yn eich arweiniad i wybodaeth sut rydych chi'n cyfrifo hyn 
ac a ydych chi'n codi'r tâl o dan y Rheoliadau Ffioedd Ailddefnyddio 
ynteu o dan ddeddfwriaeth arall. Chewch chi ddim codi ffi 
ailddefnyddio os ydych yn trefnu bod y setiau data ar gael i'w 
hailddefnyddio o dan y Drwydded Llywodraeth Agored. 


Fersiwn 4.0 
20211029 


Cyrff a Noddir gan Lywodraeth Cymru ac awdurdodau cyhoeddus eraill 


Dosbarth 6 — Rhestrau a chofrestrau 


Gwybodaeth mewn rhestrau a chofrestrau sy'n cael eu cadw 
ar hyn o bryd yn unig sydd i fod yn y dosbarth hwn. 


e Cofrestrau cyhoeddus a chofrestrau a gedwir fel 
cofnodion cyhoeddus 


Pan fo'n ofynnol ichi gadw cofrestr a threfnu bod yr wybodaeth 
ynddi ar gael i'r cyhoedd ei harchwilio, derbynnir o dan y rhan 
fwyaf o amgylchiadau y bydd y darpariaethau presennol ynglŷn â 
mynediad yn ddigonol. Er hynny, byddem yn disgwyl ichi roi 
cyhoeddusrwydd i ba gofrestrau cyhoeddus sydd gennych, a sut y 
trefnir bod yr wybodaeth ynddyn nhw ar gael i'r cyhoedd. Pan fo 
cofrestrau'n cynnwys gwybodaeth bersonol, rhaid ichi sicrhau eich 
bod yn ystyried yr egwyddorion diogelu data. 


e Cofrestrau asedau a chofrestr asedau gwybodaeth 


Does dim angen ichi gyhoeddi'r holl fanylion o'r holl gofrestrau 
asedau. Er hynny, cyhoeddwch leoliad tir cyhoeddus ac asedau sy'n 
adeiladau a gwybodaeth am y nodweddion allweddol sydd fel arfer 
yn cael ei chofnodi ar gofrestr asedau ynghyd â rhywfaint o 
wybodaeth arall o gofrestrau asedau cyfalaf. Pan ydych chi wedi 
paratoi cofrestr asedau gwybodaeth at ddibenion Rheoliadau 
Ailddefnyddio Gwybodaeth y Sector Cyhoeddus 2015, cyhoeddwch 
ei chynnwys. 


e CCTV 


Manylion lleoliadau unrhyw gamerâu gwyliadwriaeth CCTV agored 
sy'n cael eu gweithredu gennych chi neu ar eich rhan. Chi ddylai 
benderfynu ar lefel y manylion sy'n briodol. Gellid gwneud hyn 
fesul adeilad neu yn ôl lleoliadau daearyddol mwy cyffredinol e.e. 
codau post neu godau post rhannol, gan ddibynnu ar y materion 
diogelwch a godir. 


e Cofnodion datgeliadau 


Os ydych yn cynhyrchu cofnod datgeliadau sy'n nodi'r wybodaeth a 
ddarperir mewn ymateb i geisiadau rhyddid gwybodaeth a 
cheisiadau'r EIR, trefnwch ei fod ar gael. Argymhellir cadw 
cofnodion datgeliadau fel arfer da. 


e. Cofrestr rhoddion a lletygarwch a ddarperir i aelodau'r 
Bwrdd ac uwch staff 

Manylion rhoddion a roddir neu a dderbynnir; lletygarwch a chan 
ba sefydliad; teithio (gan gynnwys dros y môr, yn fanwl onid yw'n 
briodol barnu ei fod yn deithio nad yw'n arferol). 


e. Unrhyw gofrestr o fuddiannau a gedwir yn yr adran neu 
restrau eraill sy'n ofynnol o dan y gyfraith 


Dosbarth 7 - Y gwasanaethau rydyn ni'n eu cynnig 


Gwybodaeth am y gwasanaethau rydyn ni'n eu darparu ar hyn o 
bryd, gan gynnwys taflenni, canllawiau a newyddlenni a gynhyrchir 


Yn gyffredinol, mae hwn yn estyniad ar ran o'r dosbarth cyntaf o 
wybodaeth. Er bod y dosbarth cyntaf yn darparu gwybodaeth am 
eich rolau a'ch cyfrifoldebau, mae'r dosbarth hwn yn cynnwys 
manylion am y gwasanaethau a ddarperir gennych o ganlyniad i'r 
rheiny, yn rhyngwladol, yn genedlaethol ac yn lleol. 


Er enghraifft, bydd o fudd i'r cyhoedd gael mynediad parod at 
bopeth o wybodaeth am y gwasanaethau a ddarperir gennych i'r 
llywodraeth i'r wybodaeth sydd ar gael wrth gownter cyhoeddus. Y 
man cychwyn fel arfer fyddai rhestr neu restrau o'r gwasanaethau 
sy'n dod o fewn cyfrifoldeb eich sefydliad chi, yn gysylltiedig â 
manylion y gwasanaethau hyn. 


Cyfrifoldebau rheoleiddio 

Gwasanaethau i awdurdodau cyhoeddus 
Gwasanaethau i ddiwydiant 

Gwasanaethau i sefydliadau eraill 

Gwasanaethau i aelodau'r cyhoedd 

Gwasanaethau y mae gennych chi hawl i adennill ffi ar 
eu cyfer ynghyd â'r ffioedd hynny 

e. Taflenni, llyfrynnau a newyddlenni 

e Cyngor a chanllawiau 

e Hysbysiadau i'r cyfryngau 

